ועדת החוקה, חוק ומשפט, כנסת 15, פרוטוקול מספר 32, 1999-11-10 10:15

חברי הוועדה: דליה רבין-פילוסוף

מוזמנים: יוספה ספירו - רשמת מאגרי מידע סופי אורטשקנזי - משרד החינוך

קצרנית: סדר היום: צו הגנת הפרטיות (הקמת יחידת פיקוח), התש"ס - 1999 - אישור הצו צו הגנת הפרטיות (הקמת יחידת פיקוח), התש"ס - 1999 - אישור הצו

אמנון רובינשטיין: שלום לכולכם, אני מתכבד לפתוח את ישיבת הוועדה.

אמנון רובינשטיין: הנושא היום הוא צו הגנת הפרטיות - הקמת יחידת פיקוח , התש"ס - 1999 אישור הצו.

אמנון רובינשטיין: תציג את הנושא עורכת הדין דלית דרור, ממשרד המשפטים.

דלית דרור: תיקון לחוק הגנת הפרטיות משנת 96, קבע ששר המשפטים, באישור ועדת החוקה, יקים בצו יחידת פיקוח למאגרי המידע ואבטחת המידע עליהם.

דלית דרור: זה הצו שמקים את היחידה.

אמנון רובינשטיין: כמה אנשים יהיו ביחידה?

דלית דרור: העניין עדיין לא נקבע סופית.

דליה רבין-פילוסוף: האם נוכל לשמוע פרטים נוספים על היחידה?

יוספה ספירו: היחידה הזו נמצאת בשלב של הקמה, כאשר הבסיס המשפטי שלה הוא מה שאנו מבקשים היום לאשר בצו.

יוספה ספירו: החוק קובע שכמות המפקחים תהיה לפי הצרכים.

יוספה ספירו: כאשר נשאלתי בשיחת עבודה עם השר, לכמה מפקחים אזדקק, השבתי שעד שלא אתחיל להזרים את הפיקוח, לקדם ולבצע אותו, כל מספר שאומר יהיה ספקולטיבי.

יוספה ספירו: מצד שני, ברור שלא מדובר באחד או שניים, וגם לא 20 או 50.

יוספה ספירו: המספר יהיה מספר סביר, שיאפשר ביצוע ראוי של התפקיד, שלשמה קיבלתי על עצמי את ביצועו.

אמנון רובינשטיין: תודה רבה.

אמנון רובינשטיין: יש מישהו שמתנגד, או שיש הערות לגבי אישור הצו?

אמנון רובינשטיין: אם כך, אנחנו מאשרים.

אמנון רובינשטיין: אני מודה לכולכם, הישיבה נעולה.